b'\n_START_ARTICLE_\nLentopallon miesten mestaruussarjakausi 1953\n_START_PARAGRAPH_\nLentopallon TUL:n miesten mestaruudesta kaudella 1953 pelattiin nelj\xc3\xa4ss\xc3\xa4 alueessa, joiden voittajat pelasivat Tampereella lopputurnauksen mitaleista._NEWLINE_Lentopalloa pelattiin Ty\xc3\xb6v\xc3\xa4en Urheiluliiton lis\xc3\xa4ksi Suomen Koripallo- ja Lentopalloliitossa. Molemmat liitot j\xc3\xa4rjestiv\xc3\xa4t omat mestaruussarjansa. Varsinaista Suomen mestaruutta ei ratkaistu.\n_START_SECTION_\nSuomen Koripallo- ja Lentopalloliiton mestaruus\n_START_PARAGRAPH_\nLiiton ulkosarja_NEWLINE_SKLL:n mestaruuden voittivat Etel\xc3\xa4iset, joka uusintaottelussa 26. syyskuuta voitti K\xc3\xa4pyl\xc3\xa4n Lentopalloilijat erin 3\xe2\x80\x931. Mukana sarjassa oli loppuottelijoiden lis\xc3\xa4ksi Helsingin Lentopalloilijat, Helsingin Ilves, Keski-Helsingin Palloilijat ja Pirkkalan Pirkat._NEWLINE_Mestarijoukkue: Antti Cederberg, Kalevi Elomaa, Erkki Hakuli, Reijo Keurulainen, Kainu Mikkola, Raine Nurminen, Eino Sil\xc3\xa9n ja Jussi Villala._NEWLINE_Sis\xc3\xa4hallimestaruus_NEWLINE_5.-6. huhtikuuta Ruskeasuon hallissa pelatussa turnauksessa SKLL:n sis\xc3\xa4hallimestaruuden voitti Helsingin Ilves, hopeaa otti Pirkkalan Pirkat ja pronssia Pateniemen Urheilijat. Nelj\xc3\xa4s loppusarjan joukkue oli Mikkelin Uimaseura. Kaikkiaan sis\xc3\xa4sarjaan osallistui 30 joukkuetta._NEWLINE_Ilveksen joukkue: Sauli Haimi, Juhani H\xc3\xa4m\xc3\xa4l\xc3\xa4inen, Raimo Ikonen, Olle Nyman, Osmo Palom\xc3\xa4ki, Simo Sairanen, Hirvo Salonen ja Simo Sepp\xc3\xa4l\xc3\xa4.'